Sananjalat

Sananjalat (Pteridium) ovat suuria saniaisia. Saniaiset (Pteridophyta) ovat putkilokasveja, jotka tuottavat itiöitä. Sananjaloilla on suuret jakautuneet lehdet. Niitä esiintyy kaikilla mantereilla, paitsi Etelämantereella ja kaikissa ympäristöissä, paitsi aavikoilla. Suvun levinneisyys on todennäköisesti laajin kaikista maailman saniaisista.

Kuten muutkaan saniaiset, sananjalat eivät tee siemeniä tai hedelmiä.

Evolutiivisesti sananjalkoja voidaan pitää yhtenä menestyneimmistä saniaisista. Se on myös yksi vanhimmista saniaisista, yli 55 miljoonan vuoden ikäisiä fossiileja on löydetty. Kasvi kasvattaa suuret, kolmiomaiset lehdet vaakasuorasta maavarresta ja se voi muodostaa tiheitä kasvustoja.

Sieniä, kuten keltajalkahiippoa, löytyy sananjalkakasvustojen alta. Sekä Camarographium stephensii että saniaispahkula (Typhula quisquiliaris) puolestaan kasvavat pääasiassa kuolleilla sananjaloilla.

Sananjalkojen tiedetään tuottavan ja vapauttavan allelopaattisia kemikaaleja, mikä on tärkeä tekijä sen estäessä muiden kasvien kasvua. Sen erittämät kemikaalit, varjostus ja paksu karike estävät muita kasvilajeja vakiintumasta. Sirkkataimien kasvu on heikkoa maaperässä, jossa on aiemmin kasvanut sananjalkoja, ilmeisesti siksi, että aktiiviset kasvin toksiinit jäävät maaperään.

Lajeja 
Aiemmin suvun lajit niputettiin yhdeksi lajiksi, sananjalka (Pteridium aquilinum), mutta viimeaikainen suuntaus on jakaa se noin kymmeneen lajiin.

 taigasananjalka (Pteridium pinetorum), kasvaa myös Suomessa.

Muualla maailmassa esiintyviä sananjalkalajeja:
 Pteridium aquilinum (L.) Kuhn – lännensananjalka (aiempia nimiä sananjalka, kuolleenkoura)
 Pteridium brownseyi Fraser-Jenk.
 Pteridium capense (Thunb.) Krasser
 Pteridium caudatum Maxon
 Pteridium centrali-africanum (Hieron. ex R.E.Fr.) Alston
 Pteridium decompositum (Gaudich.) Christenh.
 Pteridium esculentum (G.Forst.) Cockayne
 Pteridium falcatum Ching ex S.H.Wu
 Pteridium feei (Schaffn. ex Fée) Maxon ex Faull
 Pteridium latiusculum Hieron.
 Pteridium lineare Ching ex S.H.Wu
 Pteridium pseudocaudatum (Clute) Christenh.
 Pteridium pubescens (Underw.) Christenh.
 Pteridium revolutum (Blume) Nakai
 Pteridium semihastatum (S.B.Andrews) S.B.Andrews
 Pteridium yunnanense Ching & S.H.Wu

Lähteet

Aiheesta muualla 
 Den virtuella floran: Pteridium 
 ITIS: Pteridium 
 United States Department of Agriculture (USDA): Pteridium 

Tesmasaniaiskasvit
Myrkylliset kasvit